Vermiste Kampsbaai-vrou gevind | Maroela Media
Chantal-Ann Kitley-Freemantle (46), wat vroeër vandeesweek spoorloos verdwyn het, is gevind.
Dessie Rechner, stigter en direkteur van Pink Ladies, 'n organisasie wat hom daarop toespits om vermiste mense op te spoor, het aan Maroela Media gesê Kitley-Freemantle is Vrydagmiddag gevind.
"Iemand het haar sien ronddwaal en ons genader waarna die polisie oorgeneem het. Sy ontvang behandeling," het Rechner gesê.
Kitley-Freemantle se ma het haar as vermis aangemeld. "Haar ma het op 16 Mei die laaste keer met haar kontak gehad toe hulle mekaar gebel het. Nadat die vermistepersonesaak aanhangig gemaak is, is deur verdere ondersoek vasgestel dat Kitley-Freemantle se motor op 19 Mei tussen Constantia en die V&A Waterfront gesien is nadat sy vermoedelik 'n vriendin in Constantia gaan besoek het."
Dankie tog dat daar nie nog 'n tragedie gebeur het nie!
Bly sy is skynbaar ongedeerd gevind, sterkte en beterskap vir haar, watookal met haar verkeerd is/was.
Ek is bly dit is sy wat gevind is en nie 'n lyk wt uitgeken moes word nie. Maar as sy niks makeer het nie, moet sy bietjie gaan dink hoe ander gevoel het wat haar gesoek het. (Glo nie en hoop nie dit is die geval nie.)